 Agaasimaha shirkadu waxa uu ka hadlay kormeerkii ay ku sameeyeen saaka dekeda caalamiga ee Berbera iyo qaybaheeda kala duwan, waxaanu si gaara u amaanay masuuliyiinta iyo shaqaalaha dekeda Berbera, isagoo si gaarana farta ugu fiiqay Maareeyaha dekeda Berbera Eng Cali Cumar Maxamed Cali Xoor-xoor, oo uu ku sifeeyey nin aqoon dheer u leh dekeda uu maamulaha ka yahay, kuna habboon shaqadiisa, markuu arrintaa ka hadlayeyna waxa uu yidhi Waxa aanu soo kormeernay dekedda iyo qaybaheeda waxaanu ku soo aragnay shaqo wanaagsan, inay meel wanaagsan ku taallo, dadka maamulayaana ay yihiin kuwii ku habboonaa shaqadaasi. 